ప్రస్తుతం ప్రపంచ వ్యాప్తంగా హృదయ సంబంధిత సమస్యల బెడద ఎక్కువగా ఉంటోంది . భారత్ వంటి వేగంగా అభివృద్ధి చెందుతున్న దేశాలకు ఇది మరీ ఎక్కువ. మానసిక ఒత్తిళ్ళు పెరగటం, శారీరక శ్రమ లేకపోవటం, ధూమపానం, మద్యపానం, మితిమీరిన పరిమాణంలో జంక్ ఫుడ్ వినియోగం, అనారోగ్యకరమైన జీవన శైలి తదితర కారణాలే ఈ తరహా సమస్యలకు ప్రధాన కారణాలు. గుండెకు రక్తాన్ని సరఫరా చేసే నాళాల్లో కొలెస్ట్రాల్ పేరుకుపోయి రక్త సరఫరా నెమ్మదించటం, క్రమంగా సరఫరా ఆగిపోయి చివరగా గుండె ఆగిపోవటానికి కారణం అవుతోంది. ఇలాంటి సమస్యకు మేలైన, సులభమైన, సురక్షితమైన ముందస్తు చికిత్సా విధానమే యాంజియోప్లాస్టీ.
కొవ్వు గడ్డలు కట్టి ధమని కుచించుకుపోయి, గుండెకు రక్తసరఫరా తగ్గినప్పుడు బెలూన్ సాయంతో యాంత్రికంగా వ్యాకోచింప జేసే విధానమే యాంజియోప్లాస్టీ. ధమనిలోకి పంపేందుకు వాడే తీగపై ఖాళీగా, ముడుచుకొన్న ఓ బెలూన్ అమర్చి కుచించుకుపోయిన ధమనిలోకి పంపుతారు. ఇలా తెరుచుకున్న బెలూన్ రక్తనాళంలో పేరుకుపోయిన కొవ్వుపై ఒత్తిడి కలిగించి నాళాన్ని తెరుచుకునేలా చేస్తుంది. ధమని పూర్తిగా తెరుచుకున్న తర్వాత బెలూన్ ను ముడుచుకునేలా చేసి బయటకు తీస్తారు. దీనివల్ల గుండె కండరాలకు యధావిధిగా రక్తం సరఫరా అవుతుంది. ఇది బైపాస్ సర్జరీ కంటే పూర్తి సురక్షితమైన విధానం. ప్రతి 100 యాంజియోప్లాస్టీల్లో 99 కేసులు విజయవంతం అవుతుండటం మరో విశేషం.
ఇది రెండు రకాలు. ఒకటి ... అనుకోకుండా ఒక్కసారిగా గుండెకు రక్తాన్ని సరఫరా చేసే ధమని మూసుకుపోతే తక్షణ పరిష్కారంగా చేసే ప్రైమరీ యాంజియోప్లాస్టీ. అయితే కొవ్వు కారణంగా ధమని మూసుకుపోయినా చాలామందిలో ఎలాంటి సమస్య ఉండదు. అయినా ముందుజాగ్రత్తగా సమస్యను నివారించేందుకు చేసేదే ఎలక్టివ్ యాంజియోప్లాస్టీ. ధమని వ్యాసంలో 60 నుంచి 70 శాతం మూసుకుపోతేనే యాంజియోప్లాస్టీ అవసరం అవుతుంది. ధమని వ్యాసంతో బాటు ఎంత పొడవున ధమని మూసుకుపోయింది? ఆ భాగంలో వాపు ఉన్నదా? వంటి అంశాలను పరిగణలోకి తీసుకోవాల్సి ఉంటుంది. 60 శాతం కంటే తక్కువ మూసుకున్న ధమనిని మందులతోనే పూర్వస్థితికి తీసుకురావచ్చు.
ఓపెన్ హార్ట్ సర్జరీ, దాని వల్ల ఎదురయ్యే ప్రతికూల ప్రభావాలతో పోల్చితే ఇది ఎన్నో రెట్లు సురక్షితమైనది.
తక్కువ సమయంలో రోగిని కోలుకొనేలా చేస్తుంది. చేసిన రాత్రి ఎలాంటి సమస్యలు లేకపోతే మరునాడే ఇంటికి వెళ్ళొచ్చు.
యాంజియోప్లాస్టీ చేసిన వారానికి మనిషి పూర్తిగా కోలుకొని తనపనులు తాను చేసుకోగలిగినా రెండు మూడు నెలల వరకు భారీ బరువులు ఎత్తటం, వేగంగా పరిగెట్టటం, బిగ్గరగా కేకలు వేయటం, అతి వేగంతో వాహనాలు నడపటం వంటివి చేయకూడదు.
యాంజియోప్లాస్టీ తర్వాత స్టంట్ అమర్చిన చోట వాపు, రక్తస్రావం, నొప్పి, జ్వరం, నీరసం, శరీర ఉష్ణోగ్రతలో మార్పులు, శ్వాస సమస్య వంటివి కనిపిస్తే వెంటనే వైద్యుడిని కలిసి చికిత్స తీసుకోవాలి.
చికిత్సతో బాటు ఆరోగ్యకరమైన జీవన శైలిని అలవరచుకోవటం , రక్తపోటు, మధుమేహం అదుపులో ఉంచుకోవటం, రోజూ తేలికపాటి వ్యాయామం చేయటం, పోషకాహారాన్ని తీసుకోవటం ఎంతైనా అవసరం.
గత దశాబ్ద కాలంగా మన జీవన శైలిలో అనేక రకాల మార్పులు చోటు చేసుకున్నాయి. పెరిగిన జీవన వేగంతో బాటు కాలుష్యంతో బాటు లెక్కకు మించిన అంతుబట్టని అనారోగ్యాలతో సగటు మనిషి సతమతమవుతున్నాడు. ఆదాయాలు పెరిగినంతగా మనిషి జీవన ప్రమాణాలు పెరగటం లేదు. లెక్కకు మించిన వైద్య విధానాలు ఉన్నప్పటికీ చెప్పుకోదగ్గ ఫలితాలు కనిపించటం లేదు. ఈ పరిస్థితిని చక్కదిద్ది మనందరి ఆరోగ్యాన్ని కాపాడటంలో భారతీయ సంప్రదాయ యోగా ఎంతగానో ఉపయోగపడుతుంది. ఈ యోగా ప్రాధాన్యతను గుర్తించిన ప్రపంచం ఇప్పుడు దానిపై ప్రత్యెక శ్రద్ధ కనబరచటం తెలిసిందే.
మన పూర్వీకులు అందించిన అపూర్వ ఆరోగ్య విజ్ఞానమే యోగా. యోగ సాధనకు పైసా ఖర్చు ఉండదు. మంచి గాలి, వెలుతురూ ఉన్న గది లేక ప్రశాంతమైన ప్రదేశం, కాస్త సౌకర్యంగా ఉండే దుస్తులు, కింద వేసుకునే ఒక మందమైన చాప ఉంటే ఎక్కడైనా , ఎప్పుడైనా యోగా సాధన చేసుకోవచ్చు. మూడేళ్ళ చిన్నారి నుంచి తొంభై ఏళ్ళ బామ్మ వరకూ అందరూ యోగా చేయ వచ్చు. అయితే కొన్ని అనారోగ్య సమస్యలున్న వారు నిపుణులు సూచించిన విధంగా యోగా చేయాల్సి ఉంటుంది. పని ఒత్తిళ్ళ నుంచి శరీరానికి, మనసుకూ పునరుత్తేజాన్నికలిగించే మరీచ్యాసనం గురించి తెలుసుకొని రోజూ సాధన చేద్దాం.
ఉపయోగాలు: మరీచి మహర్షి పేరుతో ప్రాచుర్యంలో ఉన్న ఈ ఆసనం మల బద్ధకం, పలు రకాల జీర్ణ సమస్యలు, ఆస్థమా, వెన్నుపూస దిగువ భాగాన నొప్పి, తీవ్రమైన అలసట వంటి సమస్యలకు మంచి విరుగుడు. మహిళల్లో కనిపించే నెలసరి సమస్యలను ఇది దూరం చేస్తుంది.
ఎడమ కాలును అలాగే ఉంచి, కుడి కాలిని నెమ్మదిగా మడిచి అరికాలు నెలకు ఆన్చి, మోకాలు భుజానికి ఆనేలా పెట్టుకోవాలి.
ఇప్పుడు శ్వాస వదిలి, వీలైనంత మేరకు ఎడమ వైపు తిరిగి, కుడి మోచేతిని కుడి మోకాలిని చుడుతూ దాన్ని ఎడమ చేతితో పట్టుకోవాలి.
prastutam prapancha vyaaptamgaa hrudaya sambandhita samasyala bedada ekkuvagaa untondi . bharat vanti vegamgaa abhivruddhi chendutunna deshaalaku idhi mari ekkuva. maanasika ottillu peragatam, saareeraka shrama lekapovatam, dhumapanam, madyapanam, mitimeerina parimaanamlo junk fud viniyogam, anaarogyakaramaina jeevana saili taditara kaaranaale ee taraha samasyalaku pradhaana kaaranaalu. gundeku raktaanni sarafara chese naalaallo collestral perukupoyi rakta sarafara nemmadinchatam, kramangaa sarafara aagipoyi chivaragaa gunde aagipovataaniki kaaranam avutondi. ilanti samasyaku melaina, sulabhamaina, surakshitamaina mundastu chikitsa vidhaaname angioplasty.
kovvu gaddalu katti dhamani kuchinchukupoyi, gundeku raktasarafara tagginappudu beloon saayamtho yaantrikamgaa vyaakochimpa jese vidhaaname angioplasty. dhamaniloki pampenduku vade teegapai khaaliigaa, muduchukonna oo beloon amarchi kuchinchukupoyina dhamaniloki pamputaaru. ilaa teruchukunna beloon raktanaalamlo perukupoyina kovvupai ottidi kaliginchi naalaanni teruchukunela chestundi. dhamani puurtigaa teruchukunna tarvaata beloon nu muduchukunela chesi bayataku teestaaru. deenivalla gunde kandaraalaku yadhaavidhigaa raktam sarafara avutundi. idhi baipas sarjari kante puurti surakshitamaina vidhaanam. prati 100 angioplastyllo 99 kesulu vijayavantam avutundatam maro visesham.
idhi rendu rakalu. okati ... anukokunda okkasariga gundeku raktaanni sarafara chese dhamani moosukupothe takshana parishkaaramgaa chese praimari angioplasty. ayithe kovvu kaaranamgaa dhamani moosukupoyina chaalaamandilo elanti samasya undadu. aina mundujaagrattagaa samasyanu nivaarinchenduku chesede elective angioplasty. dhamani vyaasamlo 60 nunchi 70 saatam moosukupothene angioplasty avasaram avutundi. dhamani vyaasamtho baatu entha podavuna dhamani moosukupoyindi? aa bhaagamlo vaapu unnada? vanti amsaalanu pariganaloki teesukovalsi untundi. 60 saatam kante takkuva moosukunna dhamanini mandulathone poorvasthitiki teesukuraavacchu.
open hart sarjari, daani valla edurayye pratikuula prabhaavaalato polchithe idhi enno retlu surakshitamainadi.
takkuva samayamlo rogini kolukonela chestundi. chesina raatri elanti samasyalu lekapothe marunade intiki vellochu.
angioplasty chesina vaaraaniki manishi puurtigaa kolukoni tanapanulu taanu chesukogaligina rendu moodu nelala varaku bhari baruvulu ettatam, vegamgaa parigettatam, biggaragaa kekalu veyatam, athi vegamtho vaahanaalu nadapatam vantivi cheyakudadu.
angioplasty tarvaata stunt amarchina chota vaapu, raktasraavam, noppi, jwaram, neerasam, sareera ushnogratalo maarpulu, shwasa samasya vantivi kanipiste ventane vaidyudini kalisi chikitsa teesukovali.
chikitsatho baatu aarogyakaramaina jeevana sailini alavarachukovatam , raktapotu, madhumeham adupulo unchukovatam, roojoo telikapati vyaayaamam cheyatam, pooshakaahaaraanni teesukovatam entainaa avasaram.
gatha dashabda kaalamgaa mana jeevana saililo aneka rakala maarpulu chotu chesukunnayi. perigina jeevana vegamtho baatu kaalushyamtho baatu lekkaku minchina anthubattani anaarogyaalato sagatu manishi satamatamavutunnaadu. aadaayaalu periginantagaa manishi jeevana pramaanaalu peragatam ledu. lekkaku minchina vaidya vidhaanaalu unnappatikii cheppukodagga phalitaalu kanipinchatam ledu. ee paristhitini chakkadiddi manandari aarogyaanni kaapaadatamlo bhaarateeya sampradaaya yoga entagaano upayogapadutundi. ee yoga praadhaanyatanu gurtinchina prapancham ippudu daanipai pratyeka shraddha kanabarachatam telisinde.
mana poorveekulu andinchina apurva aarogya vignaaname yoga. yoga saadhanaku paisa kharchu undadu. manchi gaali, veluturuu unna gadi leka prasaantamaina pradesam, kaasta soukaryamgaa unde dustulu, kinda vesukune oka mandamaina chaapa unte ekkadaina , eppudaina yoga saadhana chesukovachhu. moodella chinnari nunchi tombhai ella bamma varakuu andaruu yoga cheya vachhu. ayithe konni anarogya samasyalunna vaaru nipunulu suuchinchina vidhamgaa yoga cheyalsi untundi. pani ottilla nunchi sariiraaniki, manasukuu punaruttejaannikaliga marichyasana gurinchi telusukoni roojoo saadhana cheddam.
upayogaalu: mareechi maharshi paerutho praachuryamlo unna ee aasanam mala baddhakam, palu rakala jeerna samasyalu, asthama, vennupusa diguva bhaagaana noppi, teevramaina alasata vanti samasyalaku manchi virugudu. mahilallo kanipinche nelasari samasyalanu idhi dooram chestundi.
edama kaalunu alaage unchi, kudi kaalini nemmadigaa madichi arikaalu nelaku aanchi, mokalu bhujaniki aanela pettukovali.
ippudu shwasa vadili, veelainanta meraku edama vaipu tirigi, kudi mochetini kudi mokaalini chuduthuu daanni edama chetito pattukovali.